b'\n_START_ARTICLE_\nBloodhound SSC\n_START_PARAGRAPH_\nBloodhound SSC (engl. Super Sonic Car) on rakenteilla oleva kulkuneuvo, jolla pyrit\xc3\xa4\xc3\xa4n rikkomaan maanopeusenn\xc3\xa4tys. Se on varustettu rakettimoottorilla ja Eurofighter Typhoon -h\xc3\xa4vitt\xc3\xa4j\xc3\xa4n suihkumoottorilla, joiden avulla ajoneuvon uskotaan saavuttavan 1\xc2\xa0600 kilometrin tuntinopeuden. Ajoneuvoa rakentaa sama brittil\xc3\xa4inen ryhm\xc3\xa4 joka rikkoi maanopeusenn\xc3\xa4tyksen my\xc3\xb6s vuonna 1997. Ajoneuvo painaa noin 7,5 tonnia ja on 12,8 metri\xc3\xa4 pitk\xc3\xa4. Py\xc3\xb6r\xc3\xa4t on valmistettu taotusta alumiinista. Autossa on noin 135\xc2\xa0000 hevosvoimaa ja ty\xc3\xb6nt\xc3\xb6voima on suurempi kuin Concorde-lentokoneessa._NEWLINE_Ajoneuvon t\xc3\xa4ysikokoinen malli esiteltiin Farnboroughin ilmailun\xc3\xa4yttelyss\xc3\xa4 hein\xc3\xa4kuussa 2010. Ajokokeet toivottiin p\xc3\xa4\xc3\xa4st\xc3\xa4v\xc3\xa4n aloittamaan joko loppuvuodesta 2011, tai 2012 alussa. _NEWLINE_T\xc3\xa4ll\xc3\xa4 hetkell\xc3\xa4 autoa kootaan BLOODHOUND-teknologiakeskuksessa Bristolissa. Auto on tarkoitus esitell\xc3\xa4 kes\xc3\xa4ll\xc3\xa4 2015, jonka j\xc3\xa4lkeen sill\xc3\xa4 tehd\xc3\xa4\xc3\xa4n testej\xc3\xa4 Britanniassa ja Etel\xc3\xa4-Afrikassa. Varsinainen nopeusenn\xc3\xa4tysyritys on tarkoitus tehd\xc3\xa4 Etel\xc3\xa4-Afrikassa vuonna 2016.Projektijohtajana on Richard Noble ja kuljettajana Andy Green. Virallinen tavoite on rikkoa autolla tuhat mailia tunnissa (1609 km/h) nopeus. Enn\xc3\xa4tysyrityksess\xc3\xa4 on tarkoitus ensiksi kiihdytt\xc3\xa4\xc3\xa4 350 mailin tuntinopeuteen suihkumoottoreilla ja sitten k\xc3\xa4ynnist\xc3\xa4\xc3\xa4 rakettimoottori.'